Openbare beskermer gevra om Clifton-herrie te bekyk | Maroela Media
Openbare beskermer gevra om Clifton-herrie te bekyk
Betogers op Clifton se Vierde Strand waar hulle 'n skaap geslag het as deel van 'n betoging teen rassisme. Foto: Phando Jikelo/African News Agency
Die ANC in die Wes-Kaap wil die openbare beskermer vra om die beweerde voorval van rassisme in Desember op Clifton se Vierde Strand in die Kaap te ondersoek.
'n Herrie het in die Kerstyd ontstaan nadat dit aan die lig gekom het strandgangers is aangesê om die strand te verlaat. Die strandgangers, onder wie die ANC se provinsiale sekretaris, Faiz Jacobs, en sy familie is na bewering deur die private veiligheidsmaatskappy PPA aangesê om die strand te ontruim nadat lede van die firma 'n aandklokreël vir 20:00 ingestel het.
Mense het woedend op PPA se optrede gereageer en dit vergelyk met die wetgewing tydens die apartheidsera toe swart mense verbied is om sekere strande te besoek wat vir wit mense gereserveer was.
Die kwessie het tot 'n rasseherrie in die Kaap aanleiding gegee. Die burgemeester, Dan Plato van die DA, het ontken die voorval het iets met ras te doen en het die ANC daarvan beskuldig dat hulle goedkoop politieke punte probeer aanteken.
Die strand het intussen die middelpunt van gemeenskapsbetogings oor die Kerstyd geword.
In sy brief aan die openbare beskermer, Busisiwe Mkhwebane, vra Jacobs sy moet vasstel of PPA met die toestemming van die Stad Kaapstad of sekere raadslede opgetree het, onder andere JP Smith, die burgemeesterskomiteelid vir veiligheid en sekerheid, of belastingbetalers vir hul dienste betaal, of PPA geldelik tot die DA bydra en of PPA 'n geregistreerde veiligheidsmaatskappy is.
Die stadsraad ontken dat hy enigsins by die voorval betrokke was en beskuldig PPA daarvan dat hy sy mandaat te ver gevoer het deur die strand te sluit.
Clifton In die nuus
Kaapse strande in Kerstyd soos kroeë
'ANC sal oor 107 jaar steeds hier wees'
Boek: ''n Baie lang brief aan my dogter' – Marita van der Vyver
Gedagte vir die dag: Wysheid is om versigtig te praat
Natuurlik sal die onbekwame zuma aanstelling bevind dit was rasisties.Almal is gevra om te loop ongeag kleur.
Natuurlik sal ANC nou wi punte werf dis die anc se taktiek om propeganda te verspry wat van al hulle kaders wat die land se koffers leeg plunder en vir julle infromasie almal is gevra om die strand te verlaat want ek stem saam wit en maak nie saak wat se kleur jou vel is nie ek stem dis in elk geval te gevaarlik om daai tyd in aand op strand te wees ons polisie kan jou nie beskerm nie hulle vang dronk bestuurders op ons paaie so ek stem dit het niks met ras te doen nie anc kom… Lees meer »